23.1. 78 De Europæiske Fællesskabefs Tidende Nr. C18/33 
Udtalelse om »Forslag til Rådets forordning (EØF) om fastsættelse af særlige for­
anstaltninger for ricinusfrø« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 192 af 11. august 1977, side 5. 
A. UDTALELSENS JURIDISKE GRUNDLAG 
Rådet besluttede den 8. august 1977 i medfør af artikel 47 og 198 i traktaten om 
oprettelse af Det europæiske økonomiske Fællesskab at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 152. plenarforsamling, afholdt i 
Bruxelles den 26. og 27. oktober 1977, sin udtalelse om det nævnte emne. 
, Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 47 
og 198, 
under henvisning til anmodning om udtalelse fra 
Rådet af 8. august 1977, 
under henvisning til beslutning truffet af dets for­
mand den 10. august 1977 om at pålægge Landbrugs-
afdelingen at udarbejde en udtalelse, 
under henvisning til beretning forelagt af ordføreren, 
hr. Rainero, 
med hensyn til udtalelse vedtaget af Landbrugs-
afdelingen på mødet den 6. oktober 1977, 
under henvisning til forhandlingerne på den 152. ple­
narforsamling den 26. og 27. oktober 1977 (mødet 
den 27. oktober 1977) — 
med 26 stemmer for, 13 imod, mens 2 undlod at 
stemme, 
VEDTAGET FØLGENDE UDTALELSE: 
1. Udvalget er velvilligt indstillet over for ethvert 
forsøg på at skabe bedre økonomiske forhold i be­
stemte områder af Fællesskabet, men er af den op­
fattelse, at det foreliggende forslag ikke vil kunne opfylde denne målsætning, hvorfor Kommissionens 
forslag bør forkastes. Udvalget har følgende bemærk­
ninger at fremsætte. 
2. Forslaget bidrager tilsyneladende ikke til at bedre 
beskæftigelsessituationen eller landbrugsindkomsterne 
i de pågældende områder ved at erstatte en afgrøde 
med en anden. Som også Kommissionen påpeger, 
kan ricinusdyrkning vise sig at afgive en mindre 
hektarfortjeneste end de gængse afgrøder. 
3. Da ricinus er ny for de europæiske landbrugere 
og sandsynligvis vil give et lavt hektarudbytte, vil den 
støtte, som Kommissionen foreslår, givetvis blive 
meget omfattende og sandsynligvis af langvarig 
karakter. Disse midler bør anvendes på bedre måder 
med henblik på at øge indkomsterne og skabe be­
skæftigelse. 
4. Udvalget mener, at formålet med denne for­
søgsordning må være efterhånden at opnå et væsent­
ligt bidrag til sikring af forsyningerne i Europa. Dette 
ville betyde en væsentlig nedskæring i importen fra 
visse udviklingslande. Udvalget finder det imidlertid 
uacceptabelt at indføre en ny ordning, som er i mod­
strid med andre former for fællesskabspolitik, der 
tilsigter at fremme ulandenes eksport og forbedre 
deres indtjening af fremmed valuta, specielt når en 
sådan ordning ikke giver øget beskæftigelse i Fælles­
skabet. 
Udfærdiget i Bruxelles, den 27. oktober 1977. 
Formand for 
Det økonomiske og sociale Udvalg 
Basil de FERRANTI 
Nr. C 18/34 De Europæiske Fællesskabers Tidende 23.1. 78 
BILAG 
til udtalelse fra Det økonomiske og sociale Udvalg 
Følgende oprindelige udtalelse fra afdelingen blev trukket tilbage på baggrund af det ændrings­
forslag, der blev fremsat under forhandlingerne. 
1. Afdelingen bemærker, at Kommissionens forslag imødekommer et specielt EF-markedsbehov 
og påskønner dens bestræbelser på at finde nye muligheder for denne landbrugsvare, til 
trods for at denne landbrugsvare for tiden frembyder relativt beskedne udviklingsper­
spektiver. 
2. Afdelingen udtrykker tilfredshed med, at forordningsforslaget indeholder forslag om en 
afsætningsordning baseret på produktionsaftaler. Der skal indgås aftaler mellem producent­
sammenslutninger og forarbejdningsindustrien, så ricinusfrøproduktionens udvikling kan 
planlægges og dermed kontrolleres. 
3. Afdelingen finder det derfor nødvendigt, at man i forordningen anerkender både sammen­
slutninger af ricinusfrøproducenter og disses opgaver. 
4. Afdelingen understreger, at landbrugsproducenterne får særlig vanskeligt ved at omstille 
sig til det nye produkt, idet der vil blive problemer med adgangen til frø, uegnede sorter, 
ringe kendskab til dyrkningsmetoder, usikkerhed om produktionsresultater og omkostninger 
O'Sv. Dette vil kaste producenterne ud i et rent og skært eksperiment, hvis udgifter ikke 
bør afholdes af producenterne alene. 
5. Afdelingen finder det derfor nødvendigt, at producenterne i de første produktionsår ydes 
passende saglig bistand og afsætningsgarantier. Producenter, hvis produktion er lavere end 
produktionen i de indikativudbytter, der benyttes som grundlag for målprisfastsættelsen, 
bør i de første to år ydes en støtte, som afpasses efter forskellen mellem indikativudbyttet 
og den faktiske produktion. Afdelingen mener, at der bør ydes støtte til landbrugsprodu­
centerne via deres sammenslutninger og med udgangspunkt i det dyrkningsareal, som er 
aftalt mellem sammenslutningerne og forarbejdningsvirksomhederne. 
Afstemningsresultat 
27 stemte for, 11 stemte imod, og 4 undlod at stemme. 
Udtalelse om »Forslag til Rådets direktiv om forlængelse af gyldighedsperioden for visse 
undtagelsesbestemmelser vedrørende brucellose og tuberkulose, som er gældende i Dan­
mark, Irland og Det forenede Kongerige« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 192 af 11. august 1977, side 10. 
A. UDTALELSENS JURIDISKE GRUNDLAG 
Rådet besluttede den 8. august 1977 i medfør af artikel 47 og 100 i traktaten om 
oprettelse af Det europæiske økonomiske Fællesskab at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 152. plenarforsamling, afholdt i 
Bruxelles den 26. og 27. oktober 1977, sin udtalelse om det nævnte emne. 
Udtalelsens ordlyd er følgende: